पाएं अपने शहर की ताज़ा ख़बरें और फ्री ई-पेपरडाउनलोड करें
{भभुआ एसडीएम के निर्देश पर चलाई गई अभियान
सदर एसडीएम जन्मेजय शुक्ल के निर्देश पर शहर में औचक जांच अभियान चलाई गई। इस दौरान लॉकडाउन के नियमों का उल्लंघन कर रही 44 व्यवसायिक प्रतिष्ठानों को सील कर दिया गया। इसमें कपड़ा, सैलून, हार्डवेयर सहित कई तरह की दुकानें शामिल हैं। इन दुकानदारों के विरुद्ध नियम संगत कार्रवाई भी की जाएगी। जांच के लिए गठित दल ने शहर के विभिन्न हिस्सों में औचक छापेमारी की। जिसमें यह तथ्य सामने आया। सदर एसडीएम जन्मेजय शुक्ल ने बताया कि एएसडीएम सुजीत कुमार, भभुआ प्रखंड विकास पदाधिकारी शशिकांत शर्मा, अंचलाधिकारी तारा प्रकाश के नेतृत्व में अलग-अलग टीमें गठित की गई थी। टीम के द्वारा पूरब बस स्टैंड से लेकर जेपी चौक पटेल चौक, डिस्टिक जज आवास के आसपास की दुकानों सहित अन्य हिस्सों में छापेमारी की गई। इस दौरान लॉक डाउन की निर्धारित समय 11:00 बजे के बाद भी कई दुकानें संचालित हो रही थी।
ज्यादातर दुकानें आवश्यक वस्तु के तहत नहीं आती फिर भी दुकानें खुली पाई गई। इन सभी 44 प्रतिष्ठानों को फिलहाल सील कर दिया गया है। दुकानदारों को सख्त हिदायतें भी दी गई हैं। वहीं यहां मौजूद ग्राहकों को भी कोरोना प्रोटोकॉल के अनुपालन के लिए सख्त निर्देश दिए गए। जिन दुकानों को सील किया गया उनमें कपड़ा की दुकान हेलो स्टाइल, शशांक स्वर्ण कला केंद्र आभूषण की दुकान, रोहित राज ट्रैवल्स टिकट दुकान, संजय सिंह बजरंग प्लाइवुड स्टोर, दुर्गा हेयर कटिंग, प्रताप सिंह टूल्स दुकान, दुर्गा श्रृंगार महल एवं जनरल स्टोर, धीरेंद्र श्रीवास्तव, श्रृंगार दुकान, जानकी ब्यूटी पार्लर सहित अन्य संस्थान में शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn